Félagsmönnum SI er boðið á viðburð þar sem Ári nýsköpunar 2020 verður ýtt úr vör mánudaginn 20. janúar kl. 14.30 í Vesturvör 29 í Kópavogiþar sem starfsemi hátæknifyrirtækisins Völku fer fram . Samtök iðnaðarins tileinka árið 2020 nýsköpun og vilja samtökin þannig leggja sitt af mörkum til að vekja athygli á mikilvægi nýsköpunar fyrir framfarir í íslensku atvinnulífi . Með því að styðja við umgjörð og hvata til nýsköpunar í nýjum og rótgrónum fyrirtækjum eflum við samkeppnishæfni Íslands til framtíðar .